CELEX: 42008X0830(01)
Language: el
Date: 2008-08-30 00:00:00
Title: Κανονισμός αριθ. 58 της Οικονομικής Επιτροπής του ΟΗΕ για την Ευρώπη (ΟΕΕ/ΟΗΕ) — Ενιαίες διατάξεις σχετικά με την έγκριση: I. Οπίσθιων προστατευτικών διατάξεων έναντι ενσφήνωσης (ΟΠΔΕ), II. Οχημάτων σε σχέση με την εγκατάσταση ΟΠΔΕ εγκεκριμένου τύπου, III. Οχημάτων σε σχέση με την οπίσθια προστασία έναντι ενσφήνωσης (ΟΠΕ)

30.8.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 232/13
            
          
   Μόνο τα πρωτότυπα κείμενα της ΟΕΕ/ΟΗΕ έχουν νομική ισχύ δυνάμει του διεθνούς δημόσιου δικαίου Η κατάσταση και η ημερομηνία έναρξης ισχύος του παρόντος κανονισμού πρέπει να ελεγχθεί στην τελευταία έκδοση του εγγράφου που αφορά την κατάσταση προσχώρησης στους κανονισμούς UN-ECE, δηλ. του εγγράφου TRANS/WP.29/343, που είναι διαθέσιμο στον ακόλουθο δικτυακό τόπο:
   http://www.unece.org/trans/main/wp29/wp29wgs/wp29gen/wp29fdocstts.html
   Κανονισμός αριθ. 58 της Οικονομικής Επιτροπής του ΟΗΕ για την Ευρώπη (ΟΕΕ/ΟΗΕ) — Ενιαίες διατάξεις σχετικά με την έγκριση:
   
               I.
            
            
               Οπίσθιων προστατευτικών διατάξεων έναντι ενσφήνωσης (ΟΠΔΕ)
            
         
               II.
            
            
               Οχημάτων σε σχέση με την εγκατάσταση ΟΠΔΕ εγκεκριμένου τύπου
            
         
               III.
            
            
               Οχημάτων σε σχέση με την οπίσθια προστασία έναντι ενσφήνωσης (ΟΠΕ)
            
         Αναθεώρηση 2
   Ενσωματώνει όλο το έγκυρο κείμενο έως:
   02 σειρά τροποποιήσεων — Ημερομηνία έναρξης ισχύος: 11 Ιουλίου 2008
   1.   ΠΕΔΙΟ ΕΦΑΡΜΟΓΗΣ
   1.1.   Ο παρών κανονισμός αφορά:
   
               1.1.1.
            
            
               ΤΜΗΜΑ I: τις ΟΠΔΕ που προορίζονται να τοποθετηθούν σε οχήματα των κατηγοριών N2, N3, O3 και O4
                   (1)·
            
         
               1.1.2.
            
            
               ΤΜΗΜΑ II: την εγκατάσταση σε οχήματα των κατηγοριών N2, N3, O3 και O4
                   (1) ΟΠΔΕ που έχουν λάβει έγκριση τύπου σύμφωνα με το τμήμα Ι του παρόντος κανονισμού·
            
         
               1.1.3.
            
            
               ΤΜΗΜΑ III: οχήματα των κατηγοριών N2, N3, O3 και O4
                   (1) που είναι εξοπλισμένα με ΟΠΔΕ η οποία δεν έχει εγκριθεί χωριστά σύμφωνα με το τμήμα Ι του παρόντος κανονισμού ή έχουν σχεδιαστεί ή/και εξοπλιστεί κατά τρόπον ώστε να είναι δυνατόν να θεωρηθεί ότι τα κατασκευαστικά μέρη της επιτελούν πλήρως ή εν μέρει τη λειτουργία οπίσθιας προστατευτικής διάταξης έναντι ενσφήνωσης.
            
         1.2.   Ο παρών κανονισμός δεν εφαρμόζεται σε:
   
               1.2.1.
            
            
               μονάδες έλξης για αρθρωτά οχήματα·
            
         
               1.2.2.
            
            
               ρυμουλκούμενα ειδικά σχεδιασμένα και κατασκευασμένα για τη μεταφορά αδιαίρετων φορτίων πολύ μεγάλου μήκους, όπως ξυλείας, χαλύβδινων ράβδων, κλπ·
            
         
               1.2.3.
            
            
               οχήματα των οποίων η χρήση είναι ασύμβατη με οπίσθιες προστατευτικές διατάξεις έναντι ενσφήνωσης.
            
         2.   ΣΚΟΠΟΣ
   Σκοπός του παρόντος κανονισμού είναι να διασφαλιστεί η αποτελεσματική προστασία έναντι ενσφήνωσης των οχημάτων που αναφέρονται στην παράγραφο 1 του παρόντος κανονισμού στην περίπτωση οπίσθιας σύγκρουσης με οχήματα των κατηγοριών M1 και N1
       (1).
   3.   ΚΟΙΝΟΙ ΟΡΙΣΜΟΙ ΓΙΑ ΤΑ ΤΜΗΜΑΤΑ Ι, ΙΙ και ΙΙΙ
   3.1.   Για τους σκοπούς του παρόντος κανονισμού:
   
               3.1.1.
            
            
               «Μάζα άνευ φορτίου» είναι η μάζα του οχήματος σε κατάσταση λειτουργίας, χωρίς επιβάτες και φορτίο αλλά με καύσιμο, ψυκτικό και λιπαντικό υγρό, εργαλεία και εφεδρικό τροχό (εάν παρέχεται ως συνήθης εξοπλισμός από τον κατασκευαστή του οχήματος).
            
         
               3.1.2.
            
            
               «Μέγιστη μάζα» είναι η μάζα που έχει δηλωθεί από τον κατασκευαστή ως μέγιστη τεχνικά επιτρεπόμενη μάζα (η μάζα αυτή μπορεί να υπερβαίνει τη «μέγιστη επιτρεπόμενη μάζα» που ορίζεται σε επίπεδο εθνικής διοίκησης).
            
         
               3.1.3.
            
            
               Η «ΟΠΔΕ» συνήθως αποτελείται από ένα εγκάρσιο μέλος και συνδέσμους με τα πλευρικά μέλη του πλαισίου ή άλλα δομικά μέρη του οχήματος.
            
         ΤΜΗΜΑ I:   ΕΓΚΡΙΣΗ ΟΠΙΣΘΙΩΝ ΠΡΟΣΤΑΤΕΥΤΙΚΩΝ ΔΙΑΤΑΞΕΩΝ ΕΝΑΝΤΙ ΕΝΣΦΗΝΩΣΗΣ
   4.   ΟΡΙΣΜΟΙ
   4.1.   Για τους σκοπούς του τμήματος Ι του παρόντος κανονισμού:
   
               4.1.1.
            
            
               «Έγκριση οπίσθιας προστατευτικής διάταξης έναντι ενσφήνωσης» είναι η έγκριση αυτού του τύπου οπίσθιας προστατευτικής διάταξης έναντι ενσφήνωσης όσον αφορά τις απαιτήσεις που καθορίζονται στην παράγραφο 7.
            
         
               4.1.2.
            
            
               «Τύπος οπίσθιας προστατευτικής διάταξης έναντι ενσφήνωσης» σημαίνει την οπίσθια προστατευτική διάταξη έναντι ενσφήνωσης που δεν διαφέρει, όσον αφορά τα ουσιώδη χαρακτηριστικά όπως σχήμα, διαστάσεις, στήριξη, υλικά και σήματα που αναφέρονται στην παράγραφο 5.2.2 παρακάτω.
            
         5.   ΑΙΤΗΣΗ ΕΓΚΡΙΣΗΣ
   5.1.   Η αίτηση έγκρισης μιας ΟΠΔΕ υποβάλλεται από τον κατασκευαστή της ΟΠΔΕ ή από τον δεόντως εξουσιοδοτημένο αντιπρόσωπό του.
   5.2.   Για κάθε τύπο ΟΠΔΕ, η αίτηση πρέπει να συνοδεύεται από:
   
               5.2.1.
            
            
               τεκμηρίωση σε τρία αντίγραφα η οποία περιλαμβάνει περιγραφή των τεχνικών χαρακτηριστικών της ΟΠΔΕ: διαστάσεις, γραμμές, συστατικά υλικά και μέθοδος εγκατάστασης της ΟΠΔΕ·
            
         
               5.2.2.
            
            
               δείγμα του τύπου της ΟΔΠΕ: το δείγμα πρέπει να είναι σαφώς και ανεξίτηλα σεσημασμένο σε όλα τα κύρια κατασκευαστικά μέρη του με την εμπορική επωνυμία ή το εμπορικό σήμα του αιτούντος και τον χαρακτηρισμό του τύπου.
            
         5.3.   Αντιπροσωπευτική ΟΠΔΕ του προς έγκριση τύπου υποβάλλεται στην τεχνική υπηρεσία που είναι υπεύθυνη για τη διεξαγωγή των δοκιμών έγκρισης.
   5.4.   Η αρμόδια αρχή επιβεβαιώνει, πριν από τη χορήγηση έγκρισης τύπου, ότι έχουν ληφθεί τα κατάλληλα μέτρα τα οποία εξασφαλίζουν τον αποτελεσματικό έλεγχο της συμμόρφωσης της παραγωγής.
   6.   ΕΓΚΡΙΣΗ
   6.1.   Εφόσον η ΟΔΠΕ που υποβάλλεται προς έγκριση σύμφωνα με τον παρόντα κανονισμό πληροί τις απαιτήσεις της παραγράφου 7, χορηγείται έγκριση του εν λόγω τύπου ΟΠΔΕ.
   6.2.   Για κάθε τύπο που εγκρίνεται καθορίζεται αριθμός έγκρισης. Τα πρώτα δύο ψηφία (02 επί του παρόντος, που αντιστοιχούν στη σειρά τροποποιήσεων 02) δηλώνουν τη σειρά τροποποιήσεων που ενσωματώνουν τις πλέον πρόσφατες σημαντικές τεχνικές τροποποιήσεις του κανονισμού κατά την έκδοση της έγκρισης. Το ίδιο συμβαλλόμενο μέρος δεν επιτρέπεται να εκχωρεί τον ίδιο αριθμό για διαφορετικό τύπο οπίσθιας προστατευτικής διάταξης έναντι ενσφήνωσης.
   6.3.   Η έγκριση, επέκταση ή απόρριψη της έγκρισης τύπου ΟΠΔΕ σύμφωνα με τον παρόντα κανονισμό κοινοποιείται στα μέρη της συμφωνίας του 1958 τα οποία εφαρμόζουν τον παρόντα κανονισμό, μέσω εντύπου που είναι σύμφωνο με το υπόδειγμα του παραρτήματος 1 του παρόντος κανονισμού.
   6.4.   Σε κάθε ΟΠΔΕ που συμφωνεί με εγκεκριμένο βάσει του παρόντος κανονισμού τύπο ΟΔΠΕ τοποθετείται, σε σημείο εμφανές και εύκολα προσπελάσιμο το οποίο καθορίζεται στο έντυπο της έγκρισης, διεθνές σήμα έγκρισης αποτελούμενο από:
   
               6.4.1.
            
            
               έναν κύκλο που περιβάλλει το γράμμα «E», ακολουθούμενο από τον χαρακτηριστικό αριθμό της χώρας που έχει χορηγήσει την έγκριση (2)·
            
         
               6.4.2.
            
            
               τον αριθμό του παρόντος κανονισμού, ακολουθούμενο από το γράμμα «R», μια παύλα και τον αριθμό εγκρίσεως στα δεξιά του κύκλου που προβλέπεται στην παράγραφο 6.4.1.
            
         6.5.   Το σήμα έγκρισης πρέπει να είναι ευανάγνωστο και ανεξίτηλο.
   6.6.   Το παράρτημα 4 του παρόντος κανονισμού περιλαμβάνει παραδείγματα διατάξεων σημάτων έγκρισης.
   7.   ΑΠΑΙΤΗΣΕΙΣ
   7.1.   Το ύψος διατομής του εγκάρσιου μέλους δεν μπορεί να είναι μικρότερο από 100 mm. Τα πλευρικά άκρα του εγκάρσιου μέλους δεν πρέπει να κάμπτονται προς τα πίσω ή να έχουν αιχμηρή εξωτερική ακμή· ο όρος αυτός πληρούται, όταν τα πλευρικά άκρα του εγκάρσιου μέλους είναι εξωτερικώς στρογγυλεμένα και έχουν ακτίνα καμπυλότητας τουλάχιστον 2,5 mm.
   7.2.   Η ΟΠΔΕ πρέπει να είναι σχεδιασμένη έτσι ώστε η θέση της στο οπίσθιο τμήμα του οχήματος να μπορεί να μεταβάλλεται. Στην περίπτωση αυτή, πρέπει να υπάρχει εγγυημένη μέθοδος ασφάλισής της στη θέση λειτουργίας, έτσι ώστε να αποκλείεται οποιαδήποτε απρόβλεπτη αλλαγή θέσεως. Πρέπει να είναι δυνατόν για τον χειριστή να μεταβάλλει την θέση της διάταξης επιβάλλοντας δύναμη που δεν υπερβαίνει τα 40 daN.
   7.3.   Η ΟΔΠΕ πρέπει να προσφέρει επαρκή αντίσταση σε δυνάμεις που εφαρμόζονται παράλληλα προς τον διαμήκη άξονα του οχήματος (αυτό αποδεικνύεται σύμφωνα με τις διαδικασίες και τις συνθήκες δοκιμής που καθορίζονται στο παράρτημα 5 του παρόντος κανονισμού). Η μέγιστη οριζόντια μετατόπιση της ΟΠΔΕ που παρατηρείται κατά τη διάρκεια και μετά την εφαρμογή των δυνάμεων δοκιμής που ορίζονται στο παράρτημα 5 αναφέρεται στην κοινοποίηση έγκρισης τύπου (παράρτημα 1, σημείο 8).
   7.4.   Για οχήματα στα οποία έχει τοποθετηθεί ανυψούμενη πλατφόρμα στο οπίσθιο τμήμα, η τοποθέτηση της διάταξης οπίσθιας προφύλαξης μπορεί να διακόπτεται για τις ανάγκες του μηχανισμού. Στην περίπτωση αυτή, εφαρμόζονται οι ακόλουθες ειδικές απαιτήσεις:
   
               7.4.1.
            
            
               Η μέγιστη πλευρική απόσταση μεταξύ των στοιχείων της διάταξης οπίσθιας προφύλαξης και των στοιχείων της ανυψούμενης πλατφόρμας, που μετακινούνται κατά τη διάρκεια της διακοπής όταν βρίσκεται σε λειτουργία η ανυψούμενη πλατφόρμα και τα οποία καθιστούν αναγκαία τη διακοπή, δεν μπορεί να υπερβαίνει τα 2,5 cm.
            
         
               7.4.2.
            
            
               Τα επιμέρους στοιχεία της διάταξης οπίσθιας προφύλαξης, συμπεριλαμβανομένων και των πλευρικών στοιχείων του ανυψωτικού μηχανισμού, κατά περίπτωση, πρέπει να έχουν ωφέλιμη επιφάνεια τουλάχιστον 350 cm2.
               Ωστόσο, στην περίπτωση οχημάτων με πλάτος μικρότερο από 2 000 mm και τα οποία δεν είναι δυνατόν να πληρούν αυτήν την απαίτηση, η ωφέλιμη επιφάνεια είναι δυνατόν να μειωθεί με την προϋποθεση ότι πληρούνται τα κριτήρια αντίστασης.
            
         8.   ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
   Οι διαδικασίες σχετικά με τη συμμόρφωση της παραγωγής πρέπει να συνάδουν με εκείνες που προβλέπονται στο προσάρτημα 2 της συμφωνίας (E/ECE/324-E/ECE/TRANS/505/Αναθ.2), με τις ακόλουθες απαιτήσεις:
   
               8.1.
            
            
               Κάθε οπίσθια προστατευτική διάταξη έναντι ενσφήνωσης που έχει εγκριθεί σύμφωνα με τον παρόντα κανονισμό κατασκευάζεται κατά τρόπο που να συμμορφώνεται με τον τύπο που έχει εγκριθεί ικανοποιώντας τις απαιτήσεις που καθορίζονται στην παραπάνω παράγραφο 7.
            
         
               8.2.
            
            
               Η αρχή που έχει χορηγήσει την έγκριση τύπου μπορεί ανά πάσα στιγμή να προβεί σε επαλήθευση των μεθόδων ελέγχου της συμμόρφωσης που εφαρμόζονται σε κάθε εγκατάσταση παραγωγής. Οι επαληθεύσεις αυτές διεξάγονται κατά κανόνα ανά διετία.
            
         9.   ΚΥΡΩΣΕΙΣ ΓΙΑ ΜΗ ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
   9.1.   Η έγκριση που χορηγείται όσον αφορά έναν τύπο ΟΠΔΕ δυνάμει του παρόντος κανονισμού μπορεί να αποσυρθεί εάν οι απαιτήσεις που έχουν τεθεί ανωτέρω δεν πληρούνται ή εάν η προστατευτική διάταξη δεν έχει υποστεί με επιτυχία την προβλεπόμενη στο παράρτημα 5 δοκιμασία.
   9.2.   Εάν κάποιο συμβαλλόμενο μέρος στη συμφωνία που εφαρμόζει τον παρόντα κανονισμό ανακαλέσει έγκριση που έχει χορηγήσει κατά το παρελθόν, πρέπει να ενημερώσει άμεσα τα υπόλοιπα συμβαλλόμενα μέρη που εφαρμόζουν τον παρόντα κανονισμό μέσω εντύπου κοινοποίησης που είναι σύμφωνο με το υπόδειγμα που παρατίθεται στο παράρτημα 1 του παρόντος κανονισμού.
   10.   ΤΡΟΠΟΠΟΙΗΣΗ ΚΑΙ ΕΠΕΚΤΑΣΗ ΤΗΣ ΕΓΚΡΙΣΗΣ ΤΥΠΟΥ ΟΠΔΕ
   10.1.   Κάθε τροποποίηση εγκεκριμένου τύπου ΟΠΔΕ κοινοποιείται στη διοικητική αρχή που έχει εγκρίνει τον τύπο ΟΠΔΕ. Η διοικητική υπηρεσία μπορεί:
   
               10.1.1.
            
            
               είτε να θεωρήσει ότι οι τροποποιήσεις που έγιναν είναι απίθανο να έχουν σημαντικές επιπτώσεις και ότι, εν πάση περιπτώσει, η ΟΠΔΕ εξακολουθεί να είναι σύμφωνη προς τις απαιτήσεις,
            
         
               10.1.2.
            
            
               είτε να απαιτήσει μια επιπλέον έκθεση δοκιμής από την τεχνική υπηρεσία που είναι αρμόδια για τη διεξαγωγή των δοκιμών.
            
         10.2.   Η επικύρωση ή η απόρριψη της έγκρισης, στην οποία προσδιορίζονται οι τροποποιήσεις, κοινοποιείται στα συμβαλλόμενα μέρη της συμφωνίας που εφαρμόζουν τον παρόντα κανονισμό, σύμφωνα με τη διαδικασία που ορίζεται στην παράγραφο 6.3 ανωτέρω.
   10.3.   Η αρμόδια αρχή που εκδίδει την επέκταση της έγκρισης εκχωρεί αύξοντα αριθμό σε κάθε αίτηση επέκτασης της έγκρισης και ενημερώνει σχετικά τα υπόλοιπα συμβαλλόμενα μέρη στη συμφωνία του 1958 τα οποία εφαρμόζουν τον παρόντα κανονισμό, μέσω εντύπου κοινοποίησης που συμφωνεί με το υπόδειγμα του παραρτήματος 1 του παρόντος κανονισμού.
   11.   ΟΡΙΣΤΙΚΗ ΔΙΑΚΟΠΗ ΤΗΣ ΠΑΡΑΓΩΓΗΣ
   Σε περίπτωση που ο κάτοχος της έγκρισης παύσει οριστικά την κατασκευή τύπου οπίσθιας προστατευτικής διάταξης έναντι ενσφήνωσης ο οποίος έχει εγκριθεί σύμφωνα με τον παρόντα κανονισμό, ενημερώνει σχετικά την αρχή που είχε χορηγήσει την έγκριση. Μόλις η αρχή παραλάβει τη σχετική κοινοποίηση, ενημερώνει τα λοιπά συμβαλλόμενα μέρη στη συμφωνία του 1958 που εφαρμόζουν τον παρόντα κανονισμό μέσω εντύπου κοινοποίησης σύμφωνα με το υπόδειγμα του παραρτήματος 1 του παρόντος κανονισμού.
   12.   ΟΝΟΜΑΣΙΕΣ ΚΑΙ ΔΙΕΥΘΥΝΣΕΙΣ ΤΩΝ ΤΕΧΝΙΚΩΝ ΥΠΗΡΕΣΙΩΝ ΠΟΥ ΕΙΝΑΙ ΑΡΜΟΔΙΕΣ ΓΙΑ ΤΗ ΔΙΕΞΑΓΩΓΗ ΔΟΚΙΜΩΝ ΕΓΚΡΙΣΗΣ, ΚΑΘΩΣ ΚΑΙ ΤΩΝ ΔΙΟΙΚΗΤΙΚΩΝ ΤΜΗΜΑΤΩΝ
   Τα συμβαλλόμενα μέρη της συμφωνίας του 1958 που εφαρμόζουν τον παρόντα κανονισμό οφείλουν να κοινοποιούν στη Γραμματεία των Ηνωμένων Εθνών τα ονόματα και τις διευθύνσεις των τεχνικών υπηρεσιών που είναι αρμόδιες για τη διεξαγωγή των δοκιμών έγκρισης και των διοικητικών υπηρεσιών που χορηγούν εγκρίσεις, καθώς και τα έντυπα με τα οποία πρέπει να αποστέλλεται η πιστοποίηση της έγκρισης ή της επέκτασης ή της απόρριψης ή της ανάκλησης της έγκρισης που εκδίδεται σε άλλες χώρες.
   ΤΜΗΜΑ ΙΙ:   ΕΓΚΡΙΣΗ ΟΧΗΜΑΤΟΣ ΣΕ ΣΧΕΣΗ ΜΕ ΤΗΝ ΕΓΚΑΤΑΣΤΑΣΗ ΟΠΔΕ ΕΓΚΕΚΡΙΜΕΝΟΥ ΤΥΠΟΥ
   13.   ΟΡΙΣΜΟΙ
   13.1.   Για τους σκοπούς του τμήματος ΙΙ του παρόντος κανονισμού:
   
               13.1.1.
            
            
               ως «έγκριση του οχήματος» νοείται η έγκριση τύπου οχήματος σε σχέση με την εγκατάσταση ΟΠΔΕ εγκεκριμένου τύπου σύμφωνα με το τμήμα Ι του παρόντος κανονισμού·
            
         
               13.1.2.
            
            
               ως «τύπος οχήματος» νοούνται τα οχήματα τα οποία δεν διαφέρουν ουσιωδώς σε σημεία, όπως:
               
                           —
                        
                        
                           το πλάτος του οπίσθιου άξονα,
                        
                     
                           —
                        
                        
                           τη δομή, τις διαστάσεις, το σχήμα και το ύψος από το έδαφος του οπίσθιου τμήματος του οχήματος και τα χαρακτηριστικά της ανάρτησης, εφόσον αφορούν τις απαιτήσεις που ορίζονται στην παράγραφο 19 του παρόντος κανονισμού,
                        
                     
                           —
                        
                        
                           την εγκεκριμένη ΟΠΔΕ που έχει τοποθετηθεί στο όχημα.
                        
                     
         13.2.   Άλλοι ορισμοί που ισχύουν για το παρόν τμήμα ΙΙ περιλαμβάνονται στην παράγραφο 3 του παρόντος κανονισμού.
   14.   ΑΙΤΗΣΗ ΕΓΚΡΙΣΗΣ
   14.1.   Η αίτηση έγκρισης τύπου οχήματος σε σχέση με την εγκατάσταση ΟΠΔΕ εγκεκριμένου τύπου υποβάλλεται από τον κατασκευαστή του οχήματος ή τον δεόντως εξουσιοδοτημένο αντιπρόσωπό του.
   14.2.   Η αίτηση συνοδεύεται από τα παρακάτω αναφερόμενα έγγραφα εις τριπλούν και τα ακόλουθα στοιχεία:
   
               14.2.1.
            
            
               σχέδια του οχήματος που παρουσιάζουν, σύμφωνα με τα κριτήρια που αναφέρονται στην παράγραφο 13.1.2 του παρόντος κανονισμού, τον τύπο του οχήματος σε πλευρική και οπίσθια όψη με ένδειξη της θέσης της (των) εγκεκριμένης (-ων) ΟΠΔΕ και λεπτομέρειες του σχεδίου των στοιχείων στερέωσης στο πλαίσιο του οχήματος·
            
         
               14.2.2.
            
            
               τη μέγιστη μάζα του οχήματος·
            
         
               14.2.3.
            
            
               κατάλογο των ΟΠΔΕ που πρόκειται να τοποθετηθούν στο όχημα·
            
         
               14.2.4.
            
            
               κατόπιν αιτήματος της αρμόδιας αρχής, παρέχεται επίσης το έντυπο κοινοποίησης της έγκρισης τύπου (παράρτημα 1 του παρόντος κανονισμού).
            
         14.3.   Αντιπροσωπευτικό όχημα του προς έγκριση τύπου οχήματος υποβάλλεται στην τεχνική υπηρεσία που είναι υπεύθυνη για τη διεξαγωγή των δοκιμών έγκρισης τύπου.
   14.3.1.   Ένα όχημα που δεν περιλαμβάνει όλα τα κατασκευαστικά μέρη του τύπου μπορεί να γίνει αποδεκτό για δοκιμή με την προϋπόθεση ότι ο αιτών είναι σε θέση να τεκμηριώσει επαρκώς έναντι της αρμόδιας αρχής ότι η έλλειψη αυτών των κατασκευαστικών μερών δεν επηρεάζει τα αποτελέσματα των επαληθεύσεων όσον αφορά τις απαιτήσεις του παρόντος κανονισμού.
   14.4.   Πριν από τη χορήγηση έγκρισης τύπου, η αρμόδια αρχή επιβεβαιώνει την ύπαρξη κατάλληλων μέτρων τα οποία εξασφαλίζουν τον αποτελεσματικό έλεγχο της συμμόρφωσης της παραγωγής.
   15.   ΕΓΚΡΙΣΗ
   15.1.   Εάν το όχημα που έχει υποβληθεί για έγκριση δυνάμει του παρόντος κανονισμού είναι εφοδιασμένο με εγκεκριμένη ΟΠΔΕ και πληροί τις απαιτήσεις της παραγράφου 16 παρακάτω, χορηγείται έγκριση του εν λόγω τύπου οχήματος.
   15.2.   Για κάθε τύπο που εγκρίνεται καθορίζεται αριθμός έγκρισης. Τα πρώτα δύο ψηφία του (προς το παρόν 02 που αντιστοιχούν στη σειρά τροποποιήσεων 02) δηλώνουν τη σειρά τροποποιήσεων που ενσωματώνουν τις πλέον πρόσφατες σημαντικές τεχνικές τροποποιήσεις του κανονισμού κατά την έκδοση της έγκρισης. Το ίδιο συμβαλλόμενο μέρος δεν δύναται να εκχωρήσει τον ίδιο αριθμό σε άλλο τύπο οχήματος.
   15.3.   Η έγκριση, επέκταση ή απόρριψη της έγκρισης τύπου οχήματος, σύμφωνα με τον παρόντα κανονισμό, κοινοποιείται στα μέρη της συμφωνίας του 1958 τα οποία εφαρμόζουν τον παρόντα κανονισμό, μέσω εντύπου που συμφωνεί με το υπόδειγμα του παραρτήματος 2 του παρόντος κανονισμού.
   15.4.   Σε κάθε όχημα που συμφωνεί με εγκεκριμένο βάσει του παρόντος κανονισμού τύπο οχήματος τοποθετείται, σε σημείο εμφανές και εύκολα προσπελάσιμο το οποίο καθορίζεται στο έντυπο της έγκρισης, διεθνές σήμα έγκρισης αποτελούμενο από:
   
               15.4.1.
            
            
               έναν κύκλο που περιβάλλει το γράμμα «E», ακολουθούμενο από τον διακριτικό αριθμό της χώρας που έχει χορηγήσει την έγκριση (3)·
            
         
               15.4.2.
            
            
               τον αριθμό του παρόντος κανονισμού, ακολουθούμενο από το γράμμα «R», μια παύλα και τον αριθμό έγκρισης στα δεξιά του κύκλου που προβλέπεται στην παράγραφο 15.4.1.
            
         15.5.   Αν το όχημα είναι σύμφωνο με εγκεκριμένο τύπο οχήματος, βάσει ενός ή περισσότερων κανονισμών που επισυνάπτονται στη συμφωνία, στη χώρα που χορήγησε την έγκριση βάσει του παρόντος κανονισμού, δεν χρειάζεται να επαναλαμβάνεται το σύμβολο που ορίζεται στην παράγραφο 15.4.1. Στην περίπτωση αυτή, ο κανονισμός, οι αριθμοί έγκρισης, καθώς και τα επιπρόσθετα σύμβολα όλων των κανονισμών βάσει των οποίων έχει χορηγηθεί έγκριση στη χώρα που έχει χορηγήσει έγκριση βάσει του παρόντος κανονισμού, τοποθετούνται σε κατακόρυφες στήλες στα δεξιά του συμβόλου που προβλέπεται στην παράγραφο 15.4.1.
   15.6.   Το σήμα έγκρισης πρέπει να είναι ευανάγνωστο και ανεξίτηλο.
   15.7.   Το σήμα έγκρισης τοποθετείται κοντά ή πάνω στην πινακίδα με τα στοιχεία του οχήματος η οποία τοποθετείται από τον κατασκευαστή.
   15.8.   Το παράρτημα 4 του παρόντος κανονισμού περιλαμβάνει παραδείγματα διατάξεων σημάτων έγκρισης.
   16.   ΑΠΑΙΤΗΣΕΙΣ ΓΙΑ ΤΗΝ ΕΓΚΑΤΑΣΤΑΣΗ ΕΓΚΕΚΡΙΜΕΝΗΣ ΟΠΔΕ
   16.1.   Η μέγιστη απόσταση από το έδαφος όσον αφορά το κάτω μέρος της προστατευτικής διάταξης, ακόμα και όταν το όχημα είναι φορτωμένο, δεν πρέπει να υπερβαίνει τα 550 mm σε όλο το πλάτος της· το ύψος υπεράνω του εδάφους των σημείων επιβολής των δυνάμεων δοκιμής που εφαρμόζονται στη διάταξη σύμφωνα με το τμήμα Ι του παρόντος κανονισμού και καταγράφονται στο έντυπο κοινοποίησης έγκρισης τύπου (παράρτημα 1, σημείο 7) δεν πρέπει να υπερβαίνει τα 600 mm.
   16.2.   Το πλάτος της οπίσθιας προστατευτικής διάταξης δεν πρέπει σε κανένα σημείο να υπερβαίνει το πλάτος του οπίσθιου άξονα μετρούμενο στα ακραία σημεία των τροχών, εξαιρουμένου του εξογκώματος των ελαστικών επισώτρων πλησίον του εδάφους, ούτε πρέπει να είναι περισσότερο από 100 mm βραχύτερο σε κάθε πλευρά. Όταν υπάρχουν περισσότεροι του ενός οπίσθιοι άξονες, το πλάτος που εξετάζεται είναι αυτό του ευρύτερου οπίσθιου άξονα. Επιπλέον, οι απαιτήσεις των παραγράφων 3.1.2 και 3.1.3 του παραρτήματος 5 όσον αφορά την απόσταση των σημείων επιβολής των δυνάμεων δοκιμής από τις εξωτερικές άκρες των οπίσθιων τροχών (παράρτημα 1, παράγραφος 7) πρέπει να επαληθεύονται και να καταγράφονται στο έντυπο κοινοποίησης έγκρισης τύπου.
   16.3.   Η διάταξη πρέπει να είναι τοποθετημένη με τρόπο ώστε η οριζόντια απόσταση μεταξύ του οπίσθιου τμήματος της διάταξης και του οπίσθιου άκρου του οχήματος, συμπεριλαμβανομένου τυχόν ανυψωτικού μηχανισμού, να μην υπερβαίνει τα 400 mm, μειούμενη κατά την καταγραφείσα παραμόρφωση (παράγραφος 7.3 του τμήματος I), μετρούμενη σε οποιοδήποτε από τα σημεία όπου εφαρμόστηκαν οι δυνάμεις δοκιμής (παράρτημα 1, σημείο 8) κατά την έγκριση τύπου της οπίσθιας προστατευτικής διάταξης έναντι ενσφήνωσης σύμφωνα με τις διατάξεις του τμήματος Ι του παρόντος κανονισμού και καταγράφηκαν στο έντυπο κοινοποίησης της έγκρισης τύπου. Κατά την μέτρηση της απόστασης αυτής, εξαιρείται οποιοδήποτε μέρος του οχήματος το οποίο ευρίσκεται σε απόσταση μεγαλύτερη των 2 m υπεράνω του εδάφους όταν το όχημα είναι άνευ φορτίου.
   16.4.   Η μέγιστη μάζα του τύπου οχήματος για το οποίο ζητείται έγκριση δεν πρέπει να υπερβαίνει την τιμή που αναφέρεται στο έντυπο κοινοποίησης της έγκρισης τύπου κάθε εγκεκριμένης ΟΠΔΕ που προορίζεται να εγκατασταθεί στο όχημα αυτό.
   17.   ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
   Η συμμόρφωση των διαδικασιών παραγωγής συνάδουν με εκείνες που προβλέπονται στο προσάρτημα 2 της συμφωνίας, (E/ECE/324-E/ECE/TRANS/505/Αναθ.2), με τις ακόλουθες απαιτήσεις:
   
               17.1.
            
            
               Κάθε όχημα που εγκρίνεται σύμφωνα με τον παρόντα κανονισμό πρέπει να κατασκευάζεται κατά τρόπο ώστε να συμμορφώνεται προς τον εγκεκριμένο τύπο ικανοποιώντας τις απαιτήσεις που αναφέρονται στην παράγραφο 16 ανωτέρω.
            
         
               17.2.
            
            
               Η αρχή που έχει χορηγήσει την έγκριση τύπου μπορεί ανά πάσα στιγμή να επαληθεύσει τις μεθόδους ελέγχου της συμμόρφωσης που εφαρμόζονται σε κάθε εγκατάσταση παραγωγής. Οι εν λόγω επαληθεύσεις διενεργούνται κατά κανόνα ανά διετία.
            
         18.   ΚΥΡΩΣΕΙΣ ΓΙΑ ΜΗ ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
   18.1.   Η έγκριση που χορηγείται για τύπο οχήματος σύμφωνα με τον παρόντα κανονισμό μπορεί να ανακληθεί εάν δεν πληρούνται οι απαιτήσεις που εκτίθενται ανωτέρω.
   18.2.   Εάν κάποιο συμβαλλόμενο μέρος στη συμφωνία το οποίο εφαρμόζει τον παρόντα κανονισμό ανακαλέσει έγκριση που έχει χορηγήσει κατά το παρελθόν, πρέπει να ενημερώσει άμεσα τα υπόλοιπα συμβαλλόμενα μέρη που εφαρμόζουν τον εν λόγω κανονισμό μέσω εντύπου κοινοποίησης που συμφωνεί με το υπόδειγμα του παραρτήματος 2 του παρόντος κανονισμού.
   19.   ΤΡΟΠΟΠΟΙΗΣΗ ΚΑΙ ΕΠΕΚΤΑΣΗ ΤΗΣ ΕΓΚΡΙΣΗΣ ΤΥΠΟΥ ΟΧΗΜΑΤΟΣ
   19.1.   Κάθε τροποποίηση του τύπου του οχήματος κοινοποιείται στη διοικητική υπηρεσία που ενέκρινε τον τύπο του οχήματος. Η διοικητική υπηρεσία μπορεί:
   
               19.1.1.
            
            
               είτε να θεωρήσει ότι οι τροποποιήσεις δεν είναι πιθανόν να επιφέρουν αξιόλογο δυσμενές αποτέλεσμα και ότι, σε κάθε περίπτωση, το όχημα εξακολουθεί να πληροί τις απαιτήσεις,
            
         
               19.1.2.
            
            
               είτε να απαιτήσει μια επιπλέον έκθεση δοκιμής από την τεχνική υπηρεσία που είναι αρμόδια για τη διεξαγωγή των δοκιμών.
            
         19.2.   Η επιβεβαίωση ή η απόρριψη της έγκρισης, στην οποία προσδιορίζεται η τροποποίηση, κοινοποιείται στα συμβαλλόμενα μέρη της συμφωνίας που εφαρμόζουν τον παρόντα κανονισμό, σύμφωνα με τη διαδικασία που ορίζεται στην παράγραφο 15.3 ανωτέρω.
   19.3.   Η αρμόδια αρχή η οποία έχει χορηγήσει επέκταση της έγκρισης εκχωρεί αύξοντα αριθμό στην επέκταση της έγκρισης και ενημερώνει σχετικά τα υπόλοιπα συμβαλλόμενα μέρη στη συμφωνία του 1958 τα οποία εφαρμόζουν τον παρόντα κανονισμό μέσω εντύπου κοινοποίησης που συμφωνεί με το υπόδειγμα του παραρτήματος 2 του παρόντος κανονισμού.
   20.   ΟΡΙΣΤΙΚΗ ΔΙΑΚΟΠΗ ΤΗΣ ΠΑΡΑΓΩΓΗΣ
   Αν ο κάτοχος της έγκρισης διακόψει οριστικά την παραγωγή ενός τύπου οχήματος που έχει εγκριθεί σύμφωνα με τον παρόντα κανονισμό, ενημερώνει σχετικά την αρχή που χορήγησε την έγκριση. Με την λήψη της σχετικής ανακοίνωσης, η αρχή αυτή ενημερώνει σχετικά τα υπόλοιπα μέρη της συμφωνίας του 1958 που εφαρμόζουν τον παρόντα κανονισμό μέσω εντύπου κοινοποίησης που συμφωνεί με το υπόδειγμα του παραρτήματος 2 του παρόντος κανονισμού.
   21.   ΟΝΟΜΑΣΙΕΣ ΚΑΙ ΔΙΕΥΘΥΝΣΕΙΣ ΤΩΝ ΤΕΧΝΙΚΩΝ ΥΠΗΡΕΣΙΩΝ ΠΟΥ ΕΙΝΑΙ ΑΡΜΟΔΙΕΣ ΓΙΑ ΤΗ ΔΙΕΞΑΓΩΓΗ ΔΟΚΙΜΩΝ ΕΓΚΡΙΣΗΣ, ΚΑΘΩΣ ΚΑΙ ΤΩΝ ΔΙΟΙΚΗΤΙΚΩΝ ΤΜΗΜΑΤΩΝ
   Τα συμβαλλόμενα μέρη της συμφωνίας του 1958 που εφαρμόζουν τον παρόντα κανονισμό οφείλουν να κοινοποιούν στη Γραμματεία των Ηνωμένων Εθνών τα ονόματα και τις διευθύνσεις των τεχνικών υπηρεσιών που είναι αρμόδιες για τη διεξαγωγή των δοκιμών έγκρισης και των διοικητικών υπηρεσιών που χορηγούν εγκρίσεις, καθώς και τα έντυπα με τα οποία πρέπει να αποστέλλεται η πιστοποίηση της έγκρισης ή της επέκτασης ή της απόρριψης ή της ανάκλησης της έγκρισης που εκδίδεται σε άλλες χώρες.
   ΤΜΗΜΑ ΙΙΙ:   ΕΓΚΡΙΣΗ ΟΧΗΜΑΤΟΣ ΣΕ ΣΧΕΣΗ ΜΕ ΤΗΝ ΟΠΙΣΘΙΑ ΠΡΟΣΤΑΣΙΑ ΕΝΑΝΤΙ ΕΝΣΦΗΝΩΣΗΣ (ΟΠΕ)
   22.   ΟΡΙΣΜΟΙ
   22.1.   Για τους σκοπούς του τμήματος ΙΙΙ του παρόντος κανονισμού:
   
               22.1.1.
            
            
               ως «έγκριση οχήματος» νοείται η έγκριση ενός τύπου οχήματος όσον αφορά την προστασία του έναντι ενσφήνωσης·
            
         
               22.1.2.
            
            
               ως «τύπος οχήματος» νοείται μια κατηγορία οχημάτων που δεν διαφέρουν σε βασικά σημεία όπως το πλάτος του οπίσθιου άξονα, τη δομή, τις διαστάσεις, το σχήμα και τα υλικά του οπίσθιου τμήματος του οχήματος και τα χαρακτηριστικά της ανάρτησης, εφόσον αφορούν τις απαιτήσεις που ορίζονται στην παράγραφο 25 του παρόντος κανονισμού·
            
         
               22.1.3.
            
            
               ως «οπίσθια προστασία έναντι ενσφήνωσης» νοείται η παρουσία στο οπίσθιο τμήμα του οχήματος ενός των εξής:
               
                           22.1.3.1.
                        
                        
                           μιας ειδικής διάταξης οπίσθιας προστασίας έναντι ενσφήνωσης, ή
                        
                     
                           22.1.3.2.
                        
                        
                           αμαξώματος, τμημάτων πλαισίου ή άλλων κατασκευαστικών μερών τα οποία, λόγω του σχήματος και των χαρακτηριστικών τους, είναι δυνατόν να θεωρηθεί ότι επιτελούν εν μέρει ή πλήρως τη λειτουργία της ΟΠΔΕ.
                        
                     
         22.2.   Άλλοι ορισμοί που ισχύουν για το τμήμα ΙΙΙ περιλαμβάνονται στην παράγραφο 3 του παρόντος κανονισμού.
   23.   ΑΙΤΗΣΗ ΕΓΚΡΙΣΗΣ
   23.1.   Η αίτηση για την έγκριση τύπου οχήματος όσον αφορά την προστασία που παρέχει η ΟΠΕ υποβάλλεται από τον κατασκευαστή του οχήματος ή από τον δεόντως εξουσιοδοτημένο αντιπρόσωπό του.
   23.2.   Η αίτηση συνοδεύεται από τα παρακάτω αναφερόμενα έγγραφα εις τριπλούν και τα ακόλουθα στοιχεία:
   
               23.2.1.
            
            
               αναλυτική περιγραφή του τύπου οχήματος όσον αφορά τη δομή του, τις διαστάσεις του, τις γραμμές και τα υλικά από τα οποία κατασκευάζεται εφόσον αυτά απαιτούνται για τους σκοπούς τους παρόντος κανονισμού·
            
         
               23.2.2.
            
            
               σχέδια του οχήματος που παρουσιάζουν τον τύπο του οχήματος σε πλευρική και οπίσθια όψη και λεπτομέρειες του σχεδίου των οπίσθιων μερών της δομής·
            
         
               23.2.3.
            
            
               τη μέγιστη μάζα του οχήματος·
            
         
               23.2.4.
            
            
               λεπτομερή περιγραφή της ΟΠΕ: διαστάσεις, γραμμές, υλικά από τα οποία κατασκευάζεται και θέση της στο όχημα.
            
         23.3.   Όχημα αντιπροσωπευτικό του προς έγκριση τύπου υποβάλλεται στην τεχνική υπηρεσία που είναι υπεύθυνη για τη διεξαγωγή των δοκιμών εγκρίσεως.
   23.3.1.   Ένα όχημα που δεν περιλαμβάνει όλα τα κατασκευαστικά μέρη του τύπου μπορεί να γίνει αποδεκτό για δοκιμή με την προϋπόθεση ότι ο αιτών είναι σε θέση να τεκμηριώσει επαρκώς έναντι της αρμόδιας αρχής ότι η έλλειψη των κατασκευαστικών αυτών μερών δεν επηρεάζει τα αποτελέσματα των επαληθεύσεων όσον αφορά τις απαιτήσεις του παρόντος κανονισμού.
   23.4.   Πριν από τη χορήγηση έγκρισης τύπου, η αρμόδια αρχή επιβεβαιώνει την ύπαρξη κατάλληλων μέτρων τα οποία εξασφαλίζουν τον αποτελεσματικό έλεγχο της συμμόρφωσης της παραγωγής.
   24.   ΕΓΚΡΙΣΗ
   24.1.   Εάν το όχημα που έχει υποβληθεί για έγκριση δυνάμει του παρόντος κανονισμού πληροί τις απαιτήσεις της παραγράφου 25 κατωτέρω, χορηγείται έγκριση του εν λόγω τύπου οχήματος.
   24.2.   Για κάθε τύπο που εγκρίνεται καθορίζεται αριθμός έγκρισης. Τα πρώτα δύο ψηφία (02 επί του παρόντος, που αντιστοιχούν στη σειρά τροποποιήσεων 02) δηλώνουν τη σειρά τροποποιήσεων που ενσωματώνουν τις πλέον πρόσφατες σημαντικές τεχνικές τροποποιήσεις του κανονισμού κατά την έκδοση της έγκρισης. Το ίδιο συμβαλλόμενο μέρος δεν δύναται να εκχωρεί τον ίδιο αριθμό έγκρισης σε άλλο τύπο οχήματος.
   24.3.   Η έγκριση, η επέκταση ή η απόρριψη της έγκρισης τύπου οχήματος, σύμφωνα με τον παρόντα κανονισμό, κοινοποιείται στα μέρη της συμφωνίας του 1958 τα οποία εφαρμόζουν τον παρόντα κανονισμό, μέσω εντύπου που συμφωνεί με το υπόδειγμα του παραρτήματος 3 του παρόντος κανονισμού.
   24.4.   Σε κάθε όχημα που συμφωνεί με εγκεκριμένο βάσει του παρόντος κανονισμού τύπο οχήματος τοποθετείται, σε σημείο εμφανές και εύκολα προσπελάσιμο το οποίο καθορίζεται στο έντυπο της έγκρισης, διεθνές σήμα έγκρισης αποτελούμενο από:
   
               24.4.1.
            
            
               έναν κύκλο που περιβάλλει το γράμμα «E», ακολουθούμενο από τον διακριτικό αριθμό της χώρας που έχει χορηγήσει την έγκριση (4)·
            
         
               24.4.2.
            
            
               τον αριθμό του παρόντος κανονισμού, ακολουθούμενο από το γράμμα «R», μια παύλα και τον αριθμό εγκρίσεως στα δεξιά του κύκλου που προβλέπεται στην παράγραφο 24.4.1.
            
         24.5.   Εάν το όχημα συμμορφώνεται με τύπο οχήματος που έχει εγκριθεί στο πλαίσιο ενός ή περισσοτέρων άλλων κανονισμών προσαρτημένων στη συμφωνία, στη χώρα η οποία χορηγεί έγκριση δυνάμει του παρόντος κανονισμού, δεν χρειάζεται να επαναλαμβάνεται το σύμβολο που καθορίζεται στην παράγραφο 24.4.1. Στην περίπτωση αυτή, ο κανονισμός, οι αριθμοί έγκρισης, καθώς και τα επιπρόσθετα σύμβολα όλων των κανονισμών βάσει των οποίων έχει χορηγηθεί έγκριση στη χώρα που έχει χορηγήσει έγκριση βάσει του παρόντος κανονισμού, τοποθετούνται σε κατακόρυφες στήλες στα δεξιά του συμβόλου που προβλέπεται στην παράγραφο 24.4.1.
   24.6.   Το σήμα έγκρισης πρέπει να είναι ευανάγνωστο και ανεξίτηλο.
   24.7.   Το σήμα έγκρισης τοποθετείται κοντά ή πάνω στην πινακίδα με τα στοιχεία του οχήματος η οποία τοποθετείται από τον κατασκευαστή.
   24.8.   Το παράρτημα 4 του παρόντος κανονισμού περιλαμβάνει παραδείγματα διατάξεων σημάτων έγκρισης.
   25.   ΑΠΑΙΤΗΣΕΙΣ ΓΙΑ ΟΠΕ
   25.1.   Η απόσταση από το έδαφος όσον αφορά το κάτω μέρος της ΟΠΕ, ακόμα και όταν το όχημα είναι φορτωμένο, δεν πρέπει να υπερβαίνει τα 550 mm σε όλο το πλάτος της.
   25.2.   Η ΟΠΕ πρέπει να ευρίσκεται όσο το δυνατόν πλησιέστερα στο οπίσθιο τμήμα του οχήματος.
   25.3.   Το πλάτος της ΟΠΕ δεν πρέπει σε κανένα σημείο να υπερβαίνει το πλάτος του οπίσθιου άξονα μετρούμενο στα ακραία σημεία των τροχών, εξαιρουμένου του εξογκώματος των ελαστικών επισώτρων πλησίον του εδάφους, ούτε πρέπει να είναι περισσότερο από 100 mm βραχύτερο σε κάθε πλευρά. Όταν υπάρχουν περισσότεροι του ενός οπίσθιοι άξονες, το πλάτος που εξετάζεται είναι αυτό του ευρύτερου οπίσθιου άξονα. Όταν η διάταξη περιλαμβάνεται ή ενσωματώνεται στο αμάξωμα του οχήματος το οποίο επεκτείνεται πέρα από το πλάτος του οπίσθιου άξονα, η απαίτηση ότι το πλάτος της ΟΠΕ δεν πρέπει να υπερβαίνει το πλάτος του οπίσθιου άξονα δεν ισχύει.
   25.4.   Το ύψος διατομής της ΟΠΕ δεν μπορεί να είναι μικρότερο από 100 mm. Τα πλευρικά άκρα της ΟΠΕ δεν πρέπει να κάμπτονται προς τα πίσω ή να έχουν αιχμηρή εξωτερική ακμή· ο όρος αυτός πληρούται, όταν τα πλευρικά άκρα της ΟΠΕ είναι εξωτερικώς στρογγυλεμένα και έχουν ακτίνα καμπυλότητας τουλάχιστον 2,5 mm.
   25.5.   Η ΟΠΕ πρέπει να είναι σχεδιασμένη έτσι ώστε η θέση της στο οπίσθιο τμήμα του οχήματος να μπορεί να μεταβάλλεται. Στην περίπτωση αυτή, πρέπει να υπάρχει εγγυημένη μέθοδος ασφάλισής της στη θέση λειτουργίας, έτσι ώστε να αποκλείεται οποιαδήποτε απρόβλεπτη αλλαγή θέσεως. Πρέπει να είναι δυνατόν για τον χειριστή να μεταβάλλει την θέση της διάταξης επιβάλλοντας δύναμη που δεν υπερβαίνει τα 40 daN.
   25.6.   Η ΟΠΕ πρέπει να προσφέρει επαρκή αντίσταση σε δυνάμεις που εφαρμόζονται παράλληλα προς τον διαμήκη άξονα του οχήματος και να συνδέεται, όταν είναι σε θέση λειτουργίας, με τα πλευρικά μέλη του πλαισίου του οχήματος ή με το στοιχείο που τα αντικαθιστά. Η απαίτηση αυτή πληρούται εφόσον αποδεικνύεται ότι, τόσο κατά τη διάρκεια όσο και μετά την εφαρμογή των δυνάμεων δοκιμής που περιγράφονται στο παράρτημα 5, η οριζόντια απόσταση μεταξύ του οπίσθιου τμήματος της ΟΠΕ και του οπίσθιου άκρου του οχήματος, συμπεριλαμβανομένου τυχόν ανυψωτικού μηχανισμού, δεν υπερβαίνει τα 400 mm σε οποιοδήποτε από τα σημεία όπου εφαρμόστηκαν οι δυνάμεις δοκιμής. Κατά την μέτρηση της απόστασης αυτής, εξαιρείται οποιοδήποτε μέρος του οχήματος το οποίο ευρίσκεται σε απόσταση μεγαλύτερη των 2 m υπεράνω του εδάφους όταν το όχημα είναι άνευ φορτίου.
   25.7.   Δεν απαιτείται πρακτική δοκιμή όταν αποδεικνύεται με υπολογισμό ότι πληρούνται οι απαιτήσεις του παραρτήματος 5 παράγραφος 3. Όπου πραγματοποιείται πρακτική δοκιμή, η διάταξη πρέπει να είναι συνδεδεμένη με τα πλευρικά μέρη του πλαισίου του οχήματος ή σε ουσιώδες τμήμα αυτών ή σε άλλα δομικά μέρη.
   25.8.   Για οχήματα στα οποία έχει τοποθετηθεί ανυψούμενη πλατφόρμα στο οπίσθιο τμήμα, η τοποθέτηση της διάταξης οπίσθιας προφύλαξης μπορεί να διακόπτεται για τις ανάγκες του μηχανισμού. Στην περίπτωση αυτή, εφαρμόζονται οι ακόλουθες ειδικές απαιτήσεις:
   
               25.8.1.
            
            
               η μέγιστη πλευρική απόσταση μεταξύ των στοιχείων της διάταξης οπίσθιας προφύλαξης και των στοιχείων της ανυψούμενης πλατφόρμας που μετακινούνται κατά τη διάρκεια της διακοπής όταν βρίσκεται σε λειτουργία η ανυψούμενη πλατφόρμα και τα οποία καθιστούν αναγκαία τη διακοπή, δεν μπορεί να υπερβαίνει τα 2,5 cm.
            
         
               25.8.2.
            
            
               Τα επιμέρους στοιχεία της διάταξης οπίσθιας προφύλαξης, συμπεριλαμβανομένων και των πλευρικών στοιχείων του ανυψωτικού μηχανισμού, κατά περίπτωση, πρέπει να έχουν ωφέλιμη επιφάνεια τουλάχιστον 350 cm2.
               Ωστόσο, στην περίπτωση οχημάτων που έχουν πλάτος λιγότερο από 2 000 mm και τα οποία δεν είναι δυνατόν να πληρούν αυτήν την απαίτηση, η ωφέλιμη επιφάνεια είναι δυνατόν να μειωθεί με την προϋποθεση ότι πληρούνται τα κριτήρια αντίστασης.
            
         26.   ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
   Οι διαδικασίες σχετικά με τη συμμόρφωση της παραγωγής πρέπει να συνάδουν με εκείνες που προβλέπονται στο προσάρτημα 2 της συμφωνίας (E/ECE/324-E/ECE/TRANS/505/Αναθ.2), με τις ακόλουθες απαιτήσεις:
   
               26.1.
            
            
               Κάθε όχημα που εγκρίνεται σύμφωνα με τον παρόντα κανονισμό πρέπει να κατασκευάζεται κατά τρόπον ώστε να συμμορφώνεται προς τον εγκεκριμένο τύπο ικανοποιώντας τις απαιτήσεις που αναφέρονται στην παράγραφο 25 ανωτέρω.
            
         
               26.2.
            
            
               Η αρχή που χορήγησε την έγκριση τύπου μπορεί ανά πάσα στιγμή να προβεί σε επαλήθευση των μεθόδων ελέγχου της συμμόρφωσης που εφαρμόζονται σε κάθε εγκατάστση παραγωγής. Κατά κανόνα, οι εν λόγω επαληθεύσεις διενεργούνται ανά διετία.
            
         27.   ΚΥΡΩΣΕΙΣ ΓΙΑ ΤΗ ΜΗ ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
   27.1.   Η έγκριση που χορηγείται για τύπο οχήματος σύμφωνα με τον παρόντα κανονισμό μπορεί να ανακληθεί εάν δεν πληρούνται οι απαιτήσεις που εκτίθενται ανωτέρω ή εάν το όχημα δεν έχει υποστεί με επιτυχία τη δοκιμή που προβλέπεται στο παράρτημα 5.
   27.2.   Εάν κάποιο συμβαλλόμενο μέρος στη συμφωνία, το οποίο εφαρμόζει τον παρόντα κανονισμό, ανακαλέσει έγκριση που έχει χορηγήσει κατά το παρελθόν οφείλει να ενημερώσει άμεσα τα υπόλοιπα συμβαλλόμενα μέρη που εφαρμόζουν τον εν λόγω κανονισμό μέσω εντύπου κοινοποίησης που συμφωνεί με το υπόδειγμα του παραρτήματος 3 του παρόντος κανονισμού.
   28.   ΤΡΟΠΟΠΟΙΗΣΗ ΚΑΙ ΕΠΕΚΤΑΣΗ ΤΗΣ ΕΓΚΡΙΣΗΣ ΤΥΠΟΥ ΟΧΗΜΑΤΟΣ
   28.1.   Κάθε τροποποίηση του τύπου του οχήματος κοινοποιείται στη διοικητική υπηρεσία που ενέκρινε τον τύπο του οχήματος. Η διοικητική υπηρεσία μπορεί:
   
               28.1.1.
            
            
               είτε να θεωρήσει ότι οι τροποποιήσεις δεν είναι πιθανόν να επιφέρουν αξιόλογο δυσμενές αποτέλεσμα και ότι, σε κάθε περίπτωση, το όχημα εξακολουθεί να πληροί τις απαιτήσεις,
            
         
               28.1.2.
            
            
               είτε να απαιτήσει μια επιπλέον έκθεση δοκιμής από την τεχνική υπηρεσία που είναι αρμόδια για τη διεξαγωγή των δοκιμών.
            
         28.2.   Η επικύρωση ή η απόρριψη της έγκρισης, στην οποία προσδιορίζονται οι τροποποιήσεις, κοινοποιείται στα συμβαλλόμενα μέρη της συμφωνίας που εφαρμόζουν τον παρόντα κανονισμό, σύμφωνα με τη διαδικασία που ορίζεται στην παράγραφο 24.3 ανωτέρω.
   28.3.   Η αρμόδια αρχή που εκδίδει την επέκταση της έγκρισης εκχωρεί αύξοντα αριθμό σε κάθε αίτηση επέκτασης της έγκρισης και ενημερώνει σχετικά τα υπόλοιπα συμβαλλόμενα μέρη στη συμφωνία του 1958 τα οποία εφαρμόζουν τον παρόντα κανονισμό, μέσω εντύπου κοινοποίησης που συμφωνεί με το υπόδειγμα του παραρτήματος 3 του παρόντος κανονισμού.
   29.   ΟΡΙΣΤΙΚΗ ΔΙΑΚΟΠΗ ΤΗΣ ΠΑΡΑΓΩΓΗΣ
   Αν ο κάτοχος της έγκρισης διακόψει οριστικά την παραγωγή ενός τύπου οχήματος που έχει εγκριθεί σύμφωνα με τον παρόντα κανονισμό, ενημερώνει σχετικά την αρχή που χορήγησε την έγκριση. Με την λήψη της σχετικής ανακοίνωσης, η αρχή αυτή ενημερώνει σχετικά τα υπόλοιπα μέρη της συμφωνίας του 1958 που εφαρμόζουν τον παρόντα κανονισμό μέσω εντύπου κοινοποίησης που συμφωνεί με το υπόδειγμα του παραρτήματος 3 του παρόντος κανονισμού.
   30.   ΟΝΟΜΑΣΙΕΣ ΚΑΙ ΔΙΕΥΘΥΝΣΕΙΣ ΤΩΝ ΤΕΧΝΙΚΩΝ ΥΠΗΡΕΣΙΩΝ ΠΟΥ ΕΙΝΑΙ ΑΡΜΟΔΙΕΣ ΓΙΑ ΤΗ ΔΙΕΞΑΓΩΓΗ ΔΟΚΙΜΩΝ ΕΓΚΡΙΣΗΣ, ΚΑΘΩΣ ΚΑΙ ΤΩΝ ΔΙΟΙΚΗΤΙΚΩΝ ΤΜΗΜΑΤΩΝ
   Τα συμβαλλόμενα μέρη της συμφωνίας του 1958 που εφαρμόζουν τον παρόντα κανονισμό οφείλουν να κοινοποιούν στη Γραμματεία των Ηνωμένων Εθνών τα ονόματα και τις διευθύνσεις των τεχνικών υπηρεσιών που είναι αρμόδιες για τη διεξαγωγή των δοκιμών έγκρισης και των διοικητικών υπηρεσιών που χορηγούν εγκρίσεις, καθώς και τα έντυπα με τα οποία πρέπει να αποστέλλεται η πιστοποίηση της έγκρισης ή της επέκτασης ή της απόρριψης ή της ανάκλησης της έγκρισης που εκδίδεται σε άλλες χώρες.
   ΜΕΡΟΣ IV:   ΜΕΤΑΒΑΤΙΚΕΣ ΔΙΑΤΑΞΕΙΣ
   31.   ΜΕΤΑΒΑΤΙΚΕΣ ΔΙΑΤΑΞΕΙΣ
   31.1.   Αρχής γενομένης από την επίσημη ημερομηνία έναρξης ισχύος της σειράς τροποποιήσεων 02, κανένα συμβαλλόμενο μέρος στον παρόντα κανονισμό δεν επιτρέπεται να:
   
               α)
            
            
               αρνείται τη χορήγηση έγκρισης σύμφωνα με τα μέρη I, II και III του παρόντος κανονισμού, όπως τροποποιήθηκε με τη σειρά τροποποιήσεων 02·
            
         
               β)
            
            
               απορρίπτει τύπο κατασκευαστικού στοιχείου ή χωριστής τεχνικής μονάδας που έχει εγκριθεί με βάση το μέρος Ι του παρόντος κανονισμού, όπως τροποποιήθηκε με τη σειρά τροποποιήσεων 02·
            
         
               γ)
            
            
               απαγορεύει την τοποθέτηση επί οχήματος κατασκευαστικού στοιχείου ή χωριστής τεχνικής μονάδας που έχει εγκριθεί σύμφωνα με τα μέρη Ι και ΙΙ του παρόντος κανονισμού, όπως τροποποιήθηκε με τη σειρά τροποποιήσεων 02.
            
         31.2.   Για περίοδο 18 μηνών μετά την ημερομηνία έναρξης ισχύος του παρόντος κανονισμού, όπως τροποιήθηκε με τη σειρά τροποποιήσεων 02, τα συμβαλλόμενα μέρη που εφαρμόζουν τον παρόντα κανονισμό πρέπει:
   
               α)
            
            
               να μην απορρίπτουν τύπο κατασκευαστικού στοιχείου ή χωριστής τεχνικής μονάδας που έχει λάβει έγκριση σύμφωνα με το μέρος Ι του παρόντος κανονισμού, όπως τροποποιήθηκε με τη σειρά τροποποιήσεων 01·
            
         
               β)
            
            
               να μην αρνούνται τη χορήγηση εγκρίσεων για τους τύπους κατασκευαστικών στοιχείων ή χωριστής τεχνικής μονάδας που συμφωνεί με τις απαιτήσεις του μέρους Ι του παρόντος κανονισμού, όπως τροποιήθηκε με τη σειρά τροποποιήσεων 01·
            
         
               γ)
            
            
               να μην αρνούνται τη χορήγηση παρατάσεων της έγκρισης κατασκευαστικών στοιχείων ή χωριστών τεχνικών μονάδων που συμφωνούν με το μέρος Ι του παρόντος κανονισμού, όπως τροποποιήθηκε με τη σειρά τροποποιήσεων 01·
            
         
               δ)
            
            
               να εξακολουθούν να επιτρέπουν την τοποθέτηση επί οχήματος κατασκευαστικού στοιχείου ή χωριστής τεχνικής μονάδας που έχει εγκριθεί σύμφωνα με τα μέρη Ι και ΙΙ του παρόντος κανονισμού, όπως τροποποιήθηκε με τη σειρά τροποποιήσεων 01.
            
         31.3.   Μετά από 18 μήνες από την έναρξη ισχύος του παρόντος κανονισμού, όπως τροποποιήθηκε με τη σειρά τροποποιήσεων 02, τα συμβαλλόμενα μέρη που εφαρμόζουν τον παρόντα κανονισμό:
   
               α)
            
            
               απορρίπτουν τύπο κατασκευαστικού στοιχείου ή χς τεχνικής μονάδας που δεν πληροί τις απαιτήσεις του μέρους Ι του παρόντος κανονισμού, όπως τροποποιήθηκε με τη σειρά τροποποιήσεων 02·
            
         
               β)
            
            
               χορηγούν εγκρίσεις μόνο εάν ο τύπος του προς έγκριση κατασκευαστικού στοιχείου ή χωριστής τεχνικής μονάδας πληροί τις απαιτήσεις του μέρους Ι του παρόντος κανονισμού, όπως τροποποιήθηκε με τη σειρά τροποποιήσεων 02·
            
         
               γ)
            
            
               απαγορεύουν την εγκατάσταση κατασκευαστικού στοιχείου ή χωριστής τεχνικής μονάδας που δεν πληροί τις απαιτήσεις των μερών Ι και ΙΙ του παρόντος κανονισμού, όπως τροποποιήθηκε με τη σειρά τροποποιήσεων 02·
            
         
               δ)
            
            
               θεωρούν άκυρες τις εγκρίσεις τύπων κατασκευαστικών στοιχείων ή χωριστών τεχνικών μονάδων, εκτός και εάν πληρούν τις απαιτήσεις του μέρους Ι του παρόντος κανονισμού, όπως τροποποιήθηκε με τη σειρά τροποποιήσεων 02.
            
         31.4.   Για περίοδο 48 μηνών μετά την έναρξη ισχύος του παρόντος κανονισμού, όπως τροποποιήθηκε με τη σειρά τροποποιήσεων 02, τα συμβαλλόμενα μέρη που εφαρμόζουν τον παρόντα κανονισμό:
   
               α)
            
            
               συνεχίζουν να χορηγούν εγκρίσεις για τους τύπους κατασκευαστικών στοιχείων που συνάδουν με τις απαιτήσεις του μέρους ΙΙΙ του παρόντος κανονισμού, όπως τροποποιήθηκε με τη σειρά τροποποιήσεων 01·
            
         
               β)
            
            
               εξακολουθούν να δέχονται εθνικές ή περιφερειακές εγκρίσεις τύπου για οχήματα που έχουν λάβει έγκριση τύπου σύμφωνα με το μέρος ΙΙΙ του παρόντος κανονισμού, όπως τροποποιήθηκε με τη σειρά τροποποιήσεων 01.
            
         31.5.   Μετά από 48 μήνες από την ημερομηνία έναρξης ισχύος του παρόντος κανονισμού, όπως τροποποιήθηκε με τη σειρά τροποποιήσεων 02, τα συμβαλλόμενα μέρη που εφαρμόζουν τον παρόντα κανονισμό:
   
               α)
            
            
               χορηγούν εγκρίσεις μόνο εάν ο τύπος του προς έγκριση οχήματος πληροί τις απαιτήσεις του μέρους ΙΙΙ του παρόντος κανονισμού, όπως τροποποιήθηκε με τη σειρά τροποποιήσεων 02·
            
         
               β)
            
            
               απορρίπτουν εθνική ή περιφερειακή έγκριση τύπου και αρνούνται την πρώτη εθνική ή περιφερειακή ταξινόμηση (πρώτη θέση σε κυκλοφορία) οχήματος που δεν πληροί τις απαιτήσεις του μέρους ΙΙΙ του παρόντος κανονισμού, όπως τροποποιήθηκε με τη σειρά τροποποιήσεων 02·
            
         
               γ)
            
            
               θεωρούν τις εγκρίσεις με βάση τον παρόντα κανονισμό άκυρες, εκτός από περίπτωση τύπων οχημάτων που πληρούν τις απαιτήσεις του μέρους ΙΙΙ του παρόντος κανονισμού, όπως τροποποιήθηκε με τη σειρά τροποποιήσεων 02.
            
         31.6.   Με την επιφύλαξη των ανωτέρω μεταβατικών διατάξεων, τα συμβαλλόμενα μέρη για τα οποία η εφαρμογή του παρόντος κανονισμού αρχίζει να ισχύει μετά την ημερομηνία έναρξης ισχύος της πλέον πρόσφατης σειράς τροποποιήσεων δεν είναι υποχρεωμένα να δέχονται εγκρίσεις που χορηγήθηκαν σύμφωνα με κάποια από τις προηγούμενες σειρές τροποποιήσεων του παρόντος κανονισμού.
   
      (1)  Όπως ορίζεται στο παράρτημα 7 του ενοποιημένου ψηφίσματος για την κατασκευή οχημάτων (R.E.3.), (έγγραφο TRANS/WP.29/78/Αναθ.1/Τροπ. 2 όπως τροποποιήθηκε τελευταία με την τροπ.4).
   
      (2)  1 για τη Γερμανία, 2 για τη Γαλλία, 3 για την Ιταλία, 4 για τις Κάτω Χώρες, 5 για τη Σουηδία, 6 για το Βέλγιο, 7 για την Ουγγαρία, 8 για την Τσεχική Δημοκρατία, 9 για την Ισπανία, 10 για τη Σερβία, 11 για το Ηνωμένο Βασίλειο, 12 για την Αυστρία, 13 για το Λουξεμβούργο, 14 για την Ελβετία, 15 (άνευ αντιστοιχίας), 16 για τη Νορβηγία, 17 για τη Φινλανδία, 18 για τη Δανία, 19 για τη Ρουμανία, 20 για την Πολωνία, 21 για την Πορτογαλία, 22 για τη Ρωσική Ομοσπονδία, 23 για την Ελλάδα, 24 για την Ιρλανδία, 25 για την Κροατία, 26 για τη Σλοβενία, 27 για τη Σλοβακία, 28 για τη Λευκορωσία, 29 για την Εσθονία, 30 (άνευ αντιστοιχίας), 31 για τη Βοσνία-Ερζεγοβίνη, 32 για τη Λεττονία, 33 (άνευ αντιστοιχίας), 34 για τη Βουλγαρία, 35 (άνευ αντιστοιχίας), 36 για τη Λιθουανία, 37 για την Τουρκία, 38 (άνευ αντιστοιχίας), 39 για το Αζερμπαϊτζάν, 40 για την Πρώην Γιουγκοσλαβική Δημοκρατία της Μακεδονίας, 41 (άνευ αντιστοιχίας), 42 για την Ευρωπαϊκή Κοινότητα (εγκρίσεις χορηγούνται από τα κράτη μέλη της με τα αντίστοιχα σήματα της ΟΕΕ), 43 για την Ιαπωνία, 44 (άνευ αντιστοιχίας), 45 για την Αυστραλία και 46 για την Ουκρανία, 47 για τη Νότια Αφρική, 48 για τη Νέα Ζηλανδία, 49 για την Κύπρο, 50 για τη Μάλτα, 51 για τη Δημοκρατία της Κορέας, 52 για τη Μαλαισία, 53 για την Ταϊλάνδη, 54 και 55 άνευ αντιστοιχίας και 56 για το Μαυροβούνιο. Επόμενοι αριθμοί εκχωρούνται σε άλλες χώρες με τη χρονολογική σειρά κύρωσης από αυτές ή προσχώρησής τους στη συμφωνία σχετικά με την υιοθέτηση ενιαίων τεχνικών προδιαγραφών για τροχοφόρα οχήματα, εξοπλισμό και εξαρτήματα, τα οποία δύνανται να τοποθετηθούν ή/και να χρησιμοποιηθούν σε τροχοφόρα οχήματα και σχετικά με τις συνθήκες για την αμοιβαία αναγνώριση των εγκρίσεων που χορηγούνται με βάση τις προδιαγραφές αυτές. Οι δε αριθμοί που εκχωρούνται κατ’ αυτόν τον τρόπο ανακοινώνονται στα συμβαλλόμενα μέρη της συμφωνίας από το Γενικό Γραμματέα των Ηνωμένων Εθνών.
   
      (3)  Πρβλ. υποσημείωση 2.
   
      (4)  Πρβλ. υποσημείωση 2.
   
      ΠΑΡΑΡΤΗΜΑ 1
      ΑΝΑΚΟΙΝΩΣΗ
      [Μέγιστες διαστάσεις: A4 (210 × 297 mm)]
      
         
      
         
   
   
      ΠΑΡΑΡΤΗΜΑ 2
      ΑΝΑΚΟΙΝΩΣΗ
      [Μέγιστες διαστάσεις: A4 (210 × 297 mm)]
      
         
      
         
   
   
      ΠΑΡΑΡΤΗΜΑ 3
      ΑΝΑΚΟΙΝΩΣΗ
      [Μέγιστες διαστάσεις: A4 (210 × 297 mm)]
      
         
      
         
   
   
      ΠΑΡΑΡΤΗΜΑ 4
      ΔΙΑΤΑΞΕΙΣ ΤΩΝ ΣΗΜΑΤΩΝ ΕΓΚΡΙΣΗΣ
      Υπόδειγμα Α
      (βλέπε παραγράφους 6.4, 15.4 και 24.4 του παρόντος κανονισμού)
      
         
      Το ανωτέρω σήμα έγκρισης τοποθετημένο σε όχημα ή σε ΟΠΔΕ δείχνει ότι έχει χορηγηθεί έγκριση στον εν λόγω τύπο οχήματος ή στον τύπο ΟΠΔΕ, όσον αφορά την οπίσθια προστασία έναντι ενσφήνωσης σε περίπτωση σύγκρουσης, στις Κάτω Χώρες (E 4) δυνάμει του κανονισμού αριθ. 58 με αριθμό έγκρισης 022439. Τα δύο πρώτα ψηφία του αριθμού έγκρισης δηλώνουν ότι η έγκριση χορηγήθηκε σύμφωνα με τις απαιτήσεις του κανονισμού αριθ. 58, όπως τροποποιήθηκε με τη σειρά τροποποιήσεων 01.
      Υπόδειγμα Β
      (βλέπε παραγράφους 6.5, 15.5, 24.5 του παρόντος κανονισμού)
      
         
      Το ανωτέρω σήμα έγκρισης, τοποθετημένο σε όχημα, αποδεικνύει ότι ο σχετικός τύπος οχήματος έχει εγκριθεί στις Κάτω Χώρες (E 4) σύμφωνα με τους κανονισμούς 58 και 31 (1). Οι αριθμοί έγκρισης δηλώνουν ότι, την ημερομηνία κατά την οποία χορηγήθηκαν οι αντίστοιχες εγκρίσεις, ο κανονισμός αριθ. 58 περιλάμβανε τη σειρά τροποποιήσεων 02 και ο κανονισμός αριθ. 31 εξακολουθούσε να έχει την αρχική μορφή του.
      
         (1)  Ο τελευταίος αριθμός δίνεται ως παράδειγμα μόνο.
   
   
      ΠΑΡΑΡΤΗΜΑ 5
      ΣΥΝΘΗΚΕΣ ΚΑΙ ΔΙΑΔΙΚΑΣΙΕΣ ΔΟΚΙΜΗΣ
      1.   ΣΥΝΘΗΚΕΣ ΔΟΚΙΜΗΣ ΓΙΑ ΟΠΔΕ
      1.1   Κατόπιν αιτήσεως του κατασκευαστή, η δοκιμή μπορεί να διεξάγεται:
      
                  1.1.1
               
               
                  είτε επί οχήματος για τον τύπο του οποίου προορίζεται η ΟΠΔΕ· στην περίπτωση αυτή πρέπει να τηρούνται οι όροι που τίθενται στην παράγραφο 2,
               
            
                  1.1.2
               
               
                  είτε επί τμήματος του πλαισίου του τύπου οχήματος για το οποίο προορίζεται η ΟΠΔΕ· το τμήμα αυτό πρέπει να είναι αντιπροσωπευτικό του(των) εν λόγω τύπου(ων) οχήματος,
               
            
                  1.1.3
               
               
                  είτε επί σταθερού πάγκου δοκιμών.
               
            1.2   Στην περίπτωση των παραγράφων 1.1.2 και 1.1.3, τα μέρη που χρησιμοποιούνται για τη σύνδεση της ΟΠΔΕ με τμήμα του πλαισίου του οχήματος ή με το σταθερό πάγκο δοκιμών πρέπει να είναι ισοδύναμα με αυτά που χρησιμοποιούνται για την στερέωση της ΟΠΔΕ κατά την τοποθέτησή της στο όχημα.
      1.3   Κατόπιν αιτήματος του κατασκευαστή και με τη σύμφωνη γνώμη της τεχνικής υπηρεσίας, η διαδικασία δοκιμής που περιγράφεται στην παράγραφο 3 μπορεί να προσομοιωθεί μέσω υπολογισμού.
      2.   ΣΥΝΘΗΚΕΣ ΔΟΚΙΜΗΣ ΓΙΑ ΟΧΗΜΑΤΑ
      2.1   Το όχημα ευρίσκεται σε στάση επί οριζόντιας, επίπεδης, σταθερής και λείας επιφάνειας.
      2.2   Οι πρόσθιοι τροχοί ευρίσκονται σε θέση πορείας προς τα εμπρός.
      2.3   Τα ελαστικά επίσωτρα πρέπει να έχουν πληρωθεί με αέρα ώστε η πίεσή τους να είναι η συνιστώμενη από τον κατασκευαστή του οχήματος.
      2.4   Το όχημα μπορεί να συγκρατείται με οποιαδήποτε μέθοδο, εφόσον αυτό είναι απαραίτητο για την επίτευξη των δυνάμεων δοκιμής που απαιτούνται στην παράγραφο 3.1· η μέθοδος αυτή πρέπει να καθορίζεται από τον κατασκευαστή του οχήματος.
      2.5   Οχήματα εξοπλισμένα με υδροπνευματική, υδραυλική ή πνευματική ανάρτηση ή διάταξη αυτόματης επαναφοράς αναλόγως του φορτίου δοκιμάζονται με την ανάρτηση ή τη διάταξη στην κανονική κατάσταση λειτουργίας τους που καθορίζεται από τον κατασκευαστή.
      3.   ΔΙΑΔΙΚΑΣΙΑ ΔΟΚΙΜΗΣ
      3.1   Οι απαιτήσεις των παραγράφων 7.3 και 25.6 του παρόντος κανονισμού επαληθεύονται μέσω κατάλληλων αξόνων δοκιμών· οι δυνάμεις των δοκιμών που περιγράφονται στις παραγράφους 3.1.1 και 3.1.2 κατωτέρω εφαρμόζονται ξεχωριστά και διαδοχικά, μέσω επιφανείας μέγιστου ύψους 250 mm (το ακριβές ύψος πρέπει να καθορίζεται από τον κατασκευαστή) και πλάτους 200 mm, με ακτίνα καμπυλότητας 5 + 1 mm στα κατακόρυφα άκρα. Το ύψος από το έδαφος του κέντρου της επιφάνειας πρέπει να καθορίζεται από τον κατασκευαστή εντός των γραμμών που ορίζουν τη διάταξη οριζοντίως. Όταν όμως η δοκιμή πραγματοποιείται σε όχημα, το ύψος δεν πρέπει να υπερβαίνει τα 600 mm με το όχημα άνευ φορτίου. Η σειρά εφαρμογής των δυνάμεων μπορεί να καθορίζεται από τον κατασκευαστή.
      3.1.1   Οριζόντια δύναμη 100 kN ή ίση προς το 50 % της δύναμης που δημιουργείται από τη μέγιστη μάζα του οχήματος - όποια είναι μικρότερη - εφαρμόζεται διαδοχικά σε δύο σημεία που ευρίσκονται συμμετρικά σε σχέση με την κεντρική γραμμή της διάταξης ή του οχήματος – ανάλογα με την περίπτωση – σε ελάχιστη απόσταση μεταξύ τους 700 mm και σε μέγιστη απόσταση 1 m. Η ακριβής θέση των σημείων εφαρμογής καθορίζεται από τον κατασκευαστή.
      3.1.2   Στις περιπτώσεις που προβλέπονται στις παραγράφους 1.1.1 και 1.1.2 του παρόντος παραρτήματος, οριζόντια δύναμη 50 kN ή ίση προς το 25 % της δύναμης που δημιουργείται από τη μέγιστη μάζα του οχήματος - όποια είναι μικρότερη - εφαρμόζεται διαδοχικά σε δύο σημεία που ευρίσκονται 300 + 25 mm από τα διαμήκη επίπεδα που εφάπτονται των εξωτερικών άκρων των τροχών στον οπίσθιο άξονα και σε τρίτο σημείο που ευρίσκεται επί της γραμμής που συνδέει τα εν λόγω δύο σημεία στο μέσο κατακόρυφο επίπεδο του οχήματος.
      3.1.3   Στις περιπτώσεις που προβλέπονται στην παράγραφο 1.1.3 του παρόντος παραρτήματος, οριζόντια δύναμη 50 kN ή ίση προς το 25 % ης δύναμης που δημιουργείται από τη μέγιστη μάζα του οχήματος για το οποίο προορίζεται η διάταξη - όποια είναι μικρότερη - εφαρμόζεται διαδοχικά σε δύο σημεία που καθορίζονται ελεύθερα από τον κατασκευαστή της οπίσθιας προστατευτικής διάταξης έναντι ενσφήνωσης και σε τρίτο σημείο που ευρίσκεται επί της γραμμής που ενώνει τα δύο αυτά σημεία στο μέσο κατακόρυφο επίπεδο του οχήματος.
      3.2   Εναλλακτικά σημεία εφαρμογής της δύναμης
      Στην περίπτωση κατά την οποία κάποιο από τα σημεία που ορίζονται στο σημείο 3.1 βρίσκεται εντός της περιοχής διακοπής της διάταξης οπίσθιας προφύλαξης έναντι ενσφήνωσης, όπως αναφέρεται στα σημεία 7.4 ή 25.8 του παρόντος κανονισμού, οι δυνάμεις δοκιμής εφαρμόζονται στα εναλλακτικά σημεία που βρίσκονται:
      
                  3.2.1
               
               
                  όσον αφορά την απαίτηση του σημείου 3.1.1, στην οριζόντια κεντρική γραμμή και σε απόσταση έως 50 mm από κάθε κατακόρυφο άκρο που βρίσκεται όσο το δυνατό πλησιέστερα στα προβλεπόμενα σημεία εφαρμογής της δύναμης, όπως ορίζεται στο εν λόγω σημείο, και
               
            
                  3.2.2
               
               
                  για την απαίτηση του σημείου 3.1.2, στην τομή της οριζόντιας και κτακόρυφης κεντρικής γραμμής κάθε στοιχείου όσο το δυνατό μακρύτερα από την κατακόρυφη κεντρική γραμμή της διάταξης ή του οχήματος, κατά περίπτωση. Τα σημεία αυτά δεν πρέπει να απέχουν περισσότερο από 325 mm από τα διαμήκη επίπεδα που εφάπτονται με τα εξωτερικά άκρα των τροχών του οπίσθιου άξονα.